Vita:Apró Antal

message: innen, és innen összeollózva, némi saját belefogalmazással. --Vince blabla :-) 2006. november 3., 01:38 (CET)

message: 1956. október 24.
Távmondat
A Minisztertanács Titkárságától
Budapest
Utasítás az összes járási, megyei, városi végrehajtó bizottságnak!
A párt központi vezetősége, a kormány együtt, Budapest öntudatos munkásaival mindent megtesz, hogy a fasiszta csőcselék rablását, fosztogatását megakadályozza.
Tudjuk, hogy a végrehajtó bizottságok a párt, a kormány mögött állnak. A helyzet természetesen súlyos. Minden vezetőnek érezni kell a felelősséget. Nem kevesebbről van szó, mint a munkás-paraszt hatalom megdöntésére szervezett ellenforradalmi banditák terror cselekményeiről, rablásairól, lázító tevékenységéről.
Ebben a helyzetben elvárjuk a végrehajtó bizottságok minden tagjától, hogy községükben, városukban, megyéjükben tartsanak rendet, fegyelmet, nyugtassák meg a lakosságot, akadályozzák meg, hogy a fosztogatás kiterjedjen.
Biztosítsák városukban, községükben a normális munkát, a törvényes rendet.
Meg vagyunk győződve arról, hogy elvtársaink, a végrehajtó bizottság tagjai, akik olyan sok nehéz helyzetben megállták helyüket, most is teljes erejükkel a demokrácia, a szocializmus, a munkáshatalom, oldalán állnak, szívvel-lélekkel.
A párt, a kormány nagy erőfeszítéseket tesz. A Központi Vezetőség fontos határozatokat hozott. E határozatok nyilvánosságra hozása sajtón, rádión keresztül adott lehetőségek között sürgősen megtörténik. Ennek végrehajtására utasítom mindenütt az elvtársakat.
Még egyszer felszólítok minden elvtársat, személyes felelősséggel akadályozzák meg, hogy a rendbontás a vidéki városokban, községekben kiterjedjen, a rendzavarókat azonnal vonják felelősségre, szorosan működjenek együtt a rendőrséggel és az államvédelmi szervekkel.
Budapest, 1956. október 24-én.
Apró Antal s.k.
replies: text: :::::Három perc netezés. Nem kell hozzá se Rubicon, se Index.--Godson fóruma 2006. november 3., 12:35 (CET)
thread_title:  Forrás 

message: A cikkben az szerepel hogy zsidó anyától született, itt meg azt írják római katolikus. Vagy időközben átkeresztelkedett, vagy valami nem stimmel. Sajnos a cikkben általam hivatkozott bejegyzés filmfelvétele on-line nem érhető el, így meg kell nézni levéltárban, onnan kiderül mi az ábra. Gyurika vita
A Csongrád Megyei Levéltártól megkaptam a Szeged I. kerületi születési anyakönyvi másodpéldány 309/1913-as folyószám alatt található születési bejegyzést, mely a következőekről tanuskodik.
Születési hely, idő: Szeged, 1913. február 8., vallás: r. kat.
Bejegyzés ideje: Szeged, 1913. február 18.
Név: Apró Antal.
Anyja neve: Apró Piroska, r. kat. 19 éves. Szül. hely: Mindszent. Foglalkozás: szakácsnő.
Utólagos bejegyzés: nincs.
Magyarán: Az, ami jelenleg a cikkben szerepel (2010. december 12., 19:34 (CET)) hogy Klein néven született volna zsidó anyától, orbitális baromság!!!! Gyurika vita 2010. december 12., 19:34 (CET)
thread_title: Vallása

message: Mintha ő vette volna át az amikról a koronát, de forrást nem találok
--Tisztelettel: Duhosvita 2012. január 25., 10:30 (CET)
Igazad van, itt a forrás: . Üdv, --Burumbátor Speakers’ Corner 2012. január 25., 10:43 (CET)
thread_title:  Korona 

message: Szerkesztő:Csigabi szerint a családfa csak nemesi családoknál elfogadható és törölni kell
https://hu.wikipedia.org/w/index.php?title=Apr%C3%B3_Antal&diff=18002231&oldid=18002155
Szerkesztő:Alensha szerint a családfa érdeklődésre tarthat számot és nem szabad törölni
https://hu.wikipedia.org/w/index.php?title=Hankiss_%C3%81gnes&diff=18002599&oldid=18002373
most akkor melyik az igaz?
– 188.6.164.166 üzenőlapja  2016. október 4., 09:06‎ (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás)
thread_title:  Családfa